Norges delegasjon til NATO

Norges delegasjon til NATO (NORDEL) er utenriksstasjon som ivaretar Norges interesser ved NATOs hovedkvarter i Brussel.

Delegasjonen ble etablert i 1950 i London og flyttet i 1952 til Paris, der det ble etablert en felles delegasjon til Organisasjonen for økonomisk samarbeid og utvikling (OECD) og NATO.Omang, Reidar: Utenrikstjenesten, Oslo: i kommisjon hos Gyldendal, 1954, s. 22. Digitalisert utgave fra Nasjonalbiblioteket. Etter at man i 1966 flyttet det militære hovedkvarteret Supreme Headquarters Allied Powers Europe fra Paris til Mons i Belgia, ble den norske delegasjonen i 1967 flyttet til Brussel og NATOs hovedkvarter der.Vår NATO-delegasjon på flyttefot i neste måned i VG den 13. september 1967.

Delegasjonen ledes av den norske NATO-ambassadøren som også er Norges faste representant til Det nordatlantiske råd som møtes to ganger i uken til lunsj og uformelle samtaler.Forsvaret i Store norske leksikon. NORDEL ledes fra 2018 av ambassadør Øystein Bø og har et tyvetall medarbeidere med kontorer i NATO sitt hovedkvarter.

I Brussel ligger også Norges ambassade til Belgia og Norges delegasjon til EU som utgjør Norges største utenriksstasjon.Norges delegasjon til EU og Norges ambassade til Belgia søker regnskapsfører  i Politikkavisen den 20. februar 2014.

 Se også 
 Liste over norske NATO-ambassadører
 Militærmisjonen i Brussel

Referanser

Eksterne lenker
 http://www.norway-nato.org/

Kategori:Norske utenriksstasjoner
Kategori:NATO
Kategori:Brussel